Merimies G. Lundströmin muistelmia/2
Merimies G. Lundströmin muistelmia.
(Jatk. viime numeroon.)

Nyt olin siis jo perämiehenä samassa aluk­sessa, 
jossa ennen olin kokkina ollut. Palk­kaa 
oli minulla jo koko lailla, mutta kun
ihminen paljon saa, niin vielä enemmän mieli
tekee. Niin kävi minunkin kanssani. Vähi­tellen 
rupesin kuljettamaan tullaamatonta ta­varaa 
Tukholman ja Turun välillä. Tässä
toimessa oli talon väkeni minulle apuna. He
hankkivat minulle helpolla hinnalla senlaisia
tavaroita, joita suurella hyödyllä voin myydä
Ruotsin puolella ja myivät taas niitä, joita
toin Ruotsista Suomeen. Heillä oli kaunis
16 vuotias tytär, Ida, joka suurella ym­märryksellä 
hoiti tänlaista kauppaa.

Kaksi kesää oli tämä toimeni luonnistanut
niin hyvin, että minulla jo oli hyvänlainen
omaisuus. Jopa päätimmekin nyt vanhem­pien 
suostumuksella mennä Idan kanssa elin­kautiseen 
kauppa-yhtiöön, jonka päätöksen ai­oimme 
kahden vuoden kuluttua toteuttaa.
Tätä ennen toivoin, näet, tulevani koko po­hataksi.

Mutta vääryys ei kauan menesty. Seu­raavana 
kesänä, kun ensi kerran läksin Ruot­siin 
vieden mennessäni suuren varaston
tullaamatonta tavaraa, tulivat salaiset veh­keeni 
ilmi. Minä menetin kaiken tavarani
ja sain suuren sakon kaupan päälle. Tästä
huolimatta koettelin onneani vielä kerran,
tuoden Tukholmasta tavarata Turkuun. Tällä
oli yhtä huono menestys ja tuskallinen harmi
valtasi nyt mieleni. Läksinpä niin illalla
kotiani, mutta täällä kohtasi minua vieläkin
suuremi harmi. Tyttö hempukkani, johon
kaiken luottamukseni olin pannut, oli minulle
salaisesti uskoton. Tämä oli jo enemmän
kuin kantaa voin. Sydämeni oli pakahtua
tuskasta ja ähmissäni otin kaikki hyvät huo­nekaluni 
ja löin ne palasiksi. Sitte läksin
sieltä pois ja askeleeni johtivat nyt ensi ker­ran 
elämässäni juoma paikkaan.

Tästä lähtien oli elämäni muuttunut. Mi­hin 
vaan tulin, läksin heti juoma paikkaan
ja vietin yökaudet väkevien nauttimalla.
Koko ihmisyyteni olin jo menettää tykkänään
sillä ylöllinen väkemien nautinto tuo kaikki
pahat kurit mieleen, jotka sillä hetkellä kyllä
näyttämät hauskalta, mutta jälkeenpäin tuot­tavat 
surkeimpia omantunnon vaivoja. Tap­pelut 
olivat minulle jo aivan tavallisia.
Sydämeni sisällinen katkeruus vaati minua
siihen. Pieninki pistosana pani vereni kuo­humaan 
ja vimmastuneena karkasin jo när­tästyttäjäni 
päälle. Sattuipa kerran Rii­gassa 
eräässä juomapaikassa, että ryhdyin
aivan syyttä toisten lisäksi vielä minulle
aivan tuntemattomien tappeluun. Mutta
kun näin olin ilomielin syhymättä mennyt
saunaan, niin sainkin siellä aika löylyn. Tästä
lähtien päätin olla tappeluun ryhtymättä,
kun sen suinkin välttää voin.

Riigassa palkkaannun erääsen riikalaiseen
parkki-laivaan, joka meni Englantiin. Kajut­tipoika 
tässä laivassa oli sukkela ja muutoin
suuri veitikka. Hän alituisesti tullasi kap­teenin 
viinipulloja ilman että häntä voitiin
syypääksi saada. Sattuipa hän kerran taas­kin, 
luullen kapteenin olevan kannella, kal­listamaan 
viinipullon suuta, kun samassa äly­sikin 
kapteenin olevan viereisessä hytissä.
Pian keksi hän keinon ja huusi suurella ää­nellä: 
"kuulutetaan ruumiillinen avioliitto;
morsian kaunis ja pulska, nimeltä viini, syn­tyisin 
Madeiran saarelta; sulhanen Karl Ha­lukas, 
syntyisin Riigasta, joka ei tätä kuu­lutusta 
vastaan pane, niin vihkiminen ta­pahtuu 
paikalla". Samassa otti hän mel­koisen 
ryypyn.

Kapteeni ei puhunut tällä kertaa mitään,
mutta seuraavana aamuna oli kapteeni tuo­nut 
kajuttaansa pätkän uutta nuoraa ja kut­sui 
nyt pojan luokseen. Kapteeni seisoi pojan
sisään tullessa keskellä lattiaa nuora kädessä
ja puhui: "Kuulutetaan ruumiillinen avio­liitto, 
morsian nuori ja pulska nimeltä nuora,
syntynyt Venäjän sydänmaalla ja kasvatettu
Pietarissa ja sulhanen nuori mies Karl Ha­lukas, 
syntyisin Riigasta, joka ei tätä kuu­luutusta 
vastaan pane, niin vihkiminen ta­pahtuu 
paikalla". Ja kapteeni aikoi juuri
ruveta antamaan pojalle hyvän selkäsaunan,
mutta poika huusi: "minä panen vastaan,"
jonka vuoksi vihkiminen täytyi jäädä sikseen.
Tänlaisia kepposia mainittu poika teki ali­tuisesti.

(Jatk.)

Jatkokertomuksen osat